CELEX: 32009R0601
Language: et
Date: 2009-07-09 00:00:00
Title: Komisjoni määrus (EÜ) nr 601/2009, 9. juuli 2009 , millega 109. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

10.7.2009   
            
            
               ET
            
            
               Euroopa Liidu Teataja
            
            
               L 179/54
            
         
      KOMISJONI MÄÄRUS (EÜ) nr 601/2009,
   9. juuli 2009,
   millega 109. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 esimest taanet,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               ÜRO Julgeolekunõukogu sanktsioonide komitee otsustas 29. juunil 2009 muuta nende füüsiliste ja juriidiliste isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, lisades loetellu kolm füüsilist isikut, kes on väidetavalt seotud Al-Qaidaga. Sanktsioonide komitee on esitanud põhjendused kõnealuste loetellu kandmise otsuste kohta.
            
         
               (3)
            
            
               I lisa tuleks vastavalt muuta.
            
         
               (4)
            
            
               Käesolevas määruses sätestatud meetmete tõhususe tagamiseks peab määrus viivitamata jõustuma.
            
         
               (5)
            
            
               Kui ÜRO loetelus sisalduvad ka asjaomaste füüsiliste isikute aadressid, siis edastab komisjon neile põhjendused, millel käesolev määrus põhineb, annab neile võimaluse teha märkusi esitatud põhjenduste kohta, ning vaatab käesoleva määruse läbi, võttes märkusi ja võimalikku lisateavet arvesse. Kuna käesoleval juhul mõnede asjaomaste füüsiliste isikute praegused aadressid ÜRO loetelus puuduvad, tuleks Euroopa Liidu Teatajas avaldada teatis, et asjaomased isikud saaksid komisjoniga ühendust võtta ja et komisjon saaks seejärel edastada asjaomastele füüsilistele isikutele põhjendused, millel käesolev määrus põhineb,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käeolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2009
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmised kanded:
      
                  1)
               
               
                  Arif Qasmani (teiste nimedega a) Muhammad Arif Qasmani, b) Muhammad ‘Arif Qasmani, c) Mohammad Arif Qasmani, d) Arif Umer, e) Qasmani Baba, f) Memon Baba, g) Baba Ji). Aadress: House Number 136, KDA Scheme No. 1, Tipu Sultan Road, Karachi, Pakistan. Sünniaeg: umbes 1944. Sünnikoht: Pakistan. Kodakondsus: Pakistani. Muu teave: Kinni peetud alates 2009. aasta juunist. Artikli 2a lõike 4 punktis b osutatud kuupäev: 29.6.2009.
               
            
                  2)
               
               
                  Mohammed Yahya Mujahid (teiste nimedega Mohammad Yahya Aziz). Sünniaeg: 12.3.1961. Sünnikoht: Lahore, Punjab Province, Pakistan. Kodakondsus: Pakistani. Riiklik isikukood: 35404-1577309-9 (Pakistani riiklik isikukood). Muu teave: Kinni peetud alates 2009. aasta juunist. Artikli 2a lõike 4 punktis b osutatud kuupäev: 29.6.2009.
               
            
                  3)
               
               
                  Fazeel-A-Tul Shaykh Abu Mohammed Ameen Al-Peshawari (teiste nimedega a) Shaykh Aminullah, b) Sheik Aminullah, c) Abu Mohammad Aminullah Peshawari, d) Abu Mohammad Amin Bishawri, e) Abu Mohammad Shaykh Aminullah Al-Bishauri, f) Shaykh Abu Mohammed Ameen al-Peshawari, g) Shaykh Aminullah Al-Peshawari). Aadress: Ganj District, Peshawar, Pakistan. Sünniaeg: a) umbes 1967, b) umbes 1961, c) umbes 1973. Sünnikoht: Konari provints, Afganistan. Muu teave: Kinni peetud alates 2009. aasta juunist. Artikli 2a lõike 4 punktis b osutatud kuupäev: 29.6.2009.